b'\n_START_ARTICLE_\nVe\xc4\x8d kot dekle (film, 2002)\n_START_SECTION_\nZgodba\n_START_PARAGRAPH_\nTri prijateljice, Lucy (Britney Spears), Kit (Zo\xc3\xab Saldana) in Mimi (Taryn Manning), se dobijo in skupaj zakopljejo \xc5\xa1katlo ter sklenejo pakt, da jo bodo ob koncu srednje \xc5\xa1ole odprle. Ko dekleta pridejo v srednjo \xc5\xa1olo, pa se stvari spremenijo. Lucy zadol\xc5\xbeijo za poslovilni govor, Kit si \xc5\xbeeli postati kraljica maturantskega plesa, Mimi pa postane nose\xc4\x8da izzob\xc4\x8denka. Na no\xc4\x8d maturantskega plesa odprejo \xc5\xa1katlo in se pri\xc4\x8dnejo pogovarjati. Na enkrat ena izmed njih pri\xc4\x8dne drugima dvema razlagati, da bo od\xc5\xa1la v Los Angeles in od\xc5\xa1la na avdicijo za pogodbo z neko glasbeno zalo\xc5\xbebo. Odlo\xc4\x8dijo se, da bodo od\xc5\xa1le skupaj. Z malo denarja se na pot odpravijo z rumenim avtomobilom znamke Buick Skylark iz leta 1973 ter fantom po imenu Ben. Dekleta sli\xc5\xa1ijo govorice, da je Ben morilski manijak, zaradi \xc4\x8desar se ga vse bojijo. Ko prispejo v Los Angeles, se Lucy ter Ben zaljubita in kljub \xc5\xbeeljam njenega o\xc4\x8deta Lucy ostane v Los Angelesu in odide na avdicijo.\n_START_SECTION_\nZaslu\xc5\xbeek\n_START_PARAGRAPH_\nFilm Ve\xc4\x8d kot dekle so izdali v 2.380 kinematografih in \xc5\xbee v prvem dnevu od izida je iztr\xc5\xbeil 5,2 milijona $. Spletna stran Box Office Mojo je poro\xc4\x8dala, da je film v prvem tednu od izida z 14.527.187 $ dobi\xc4\x8dka postal drugi najbolje prodajani film tedna, takoj za filmom John Q. z 20.275.194 $ dobi\xc4\x8dka. V drugem tednu od izida je bila prodaja vstopnic \xc5\xbee za 52% manj\xc5\xa1a, s \xc4\x8dimer je film postal peti najbolje prodajani film tistega tedna, po mnenju kritikov s spletne strani Yahoo! Movies predvsem zaradi pomanjkanja promocije. V tretjem tednu je prodaja upadla \xc5\xa1e za 49% in film je z 4,1 milijoni $ zaslu\xc5\xbeka postal deveti najbolje prodajani film tedna. V \xc4\x8detrtem tednu od izida se film Ve\xc4\x8d kot dekle ni uvrstil med prvih deset najbolje prodajanih filmov tedna, saj je z 39% manj\xc5\xa1o prodajo zaslu\xc5\xbeil le 2,4 milijonov $. Nazadnje je film v Zdru\xc5\xbeenih dr\xc5\xbeavah Amerike iztr\xc5\xbeil 37.191.304 $, kar je bilo 60,8\xc2\xa0% celotnega svetovnega zaslu\xc5\xbeka. Po svetu bo film zaslu\xc5\xbeil 61.141.030 $.\n_START_SECTION_\nSprejem kritikov\n_START_PARAGRAPH_\nFilmu Ve\xc4\x8d kot dekle so ameri\xc5\xa1ki kritiki dodelili v glavnem negativne ocene, ve\xc4\x8dinoma pa so kritizirali njegovo zgodbo, ki naj bi bila predvidljiva, hkrati pa film naj ne bi bil primeren za mlaj\xc5\xa1e obo\xc5\xbeevalce Britney Spears. Na spletni strani Rotten Tomatoes so kritiki filmu dodelili samo 14% pozitivnih ocen; poklicni kritiki so mu dodelili \xc5\xa1e manj\xc5\xa1e \xc5\xa1tevilo pozitivnih ocen, samo 13%. Glede na debitantske filme pop zvezdnikov pa je bil nastop Britney Spears v tem filmu kar uspe\xc5\xa1en, saj naj bi bil po mnenju kritikov z MTV-ja deseti najbolj\xc5\xa1i nastop pop zvezdnice v debitantskem filmu. Roger Ebert s spletne strani Chicago Sun-Times je napisal: \xc2\xbbKo sem od\xc5\xa1el na premiero filma Ve\xc4\x8d kot dekle, sem pri\xc4\x8dakoval ble\xc5\xa1\xc4\x8de\xc4\x8di av\xc5\xa1asti festival in videl sem av\xc5\xa1e, ne pa tudi festivala.\xc2\xab Po drugi strani pa so nekateri kritiki filmu dodelili tudi pozitivne ocene. Novinar revije The Hollywood Reporter je v svoji oceni filma napisal: \xc2\xbbDavisova je re\xc5\xbeirala nizkoprora\xc4\x8dunski film z ekonomijo in pomanjkanjem povr\xc5\xa1inskega bli\xc5\xa1\xc4\x8da, kar pa je prijetno nezahtevno.\xc2\xab Novinar kanala E! je napisal, da je spro\xc5\xa1\xc4\x8den na\xc4\x8din igranja Britney Spears veliko la\xc5\xbeje gledati, kot stil igranja Mariah Carey, \xc5\xa1e ene pop zvezdnice, ki je kasneje postala igralka.'